# Marriage

Marriage és una sèrie dramàtica de televisió britànica del 2022, protagonitzada per Nicola Walker i Sean Bean com a parella casada en una relació domèstica a llarg termini. Va ser creada, escrita i dirigida per Stefan Golaszewski. La sèrie de quatre parts es va estrenar el 14 d'agost de 2022 a BBC One. Simultàniament, es va incorporar al catàleg de la plataforma BBC iPlayer. S'ha doblat i subtitulat al català per a FilminCAT.

## Repartiment

* Sean Bean com a Ian, el marit de l'Emma que recentment ha estat acomiadat
* Nicola Walker com a Emma, advocada, dona de l'Ian
* Chantelle Alle com a Jessica, cantant, filla adoptiva de l'Ian i l'Emma
* Henry Lloyd-Hughes com a Jamie, el cap dd l'Emma
* Jack Holden com a Adam, productor discogràfic, xicot abusiu de la Jessica
* James Bolam com a Gerry, el pare de l'Emma
* Makir Ahmed com a Mike, el col·lega de l'Emma
* Kath Hughes com a Claire, la col·lega d'Emma
* Ella Augustin com a Maxine, una empleada del centre d'oci local
* Hector Hewer com a Kieran, un empleat del centre d'oci local
* Shona McHugh com a Emily, una empleada de l'empresa de la Jamie que té experiència laboral
* Kemal Sylvester com a Paul, el germà de l'Emma
* Miles Barrow com a Mark, un empleat d'un restaurant que es converteix en amic amb la Jessica

## Producció

El setembre de 2021, es va anunciar que la BBC havia encarregat el nou drama a Golaszewski, protagonitzat per Walker i Bean. Va ser una coproducció entre The Forge i The Money Men, en associació amb All3Media International.
El tema "Partita for 8 Voices: No 1, Allemande" es tracta d'una obra a cappella de la compositora estatunidenca Caroline Shaw.

## Llista d'episodis

| Núm. | Títol | Direcció | Guió | Data d'emissió original |
| 1 | "1.1" | Stefan Golaszewski | Stefan Golaszewski | 14 d'agost de 2022 (2022-08-14) |
| 2 | "1.2" | Stefan Golaszewski | Stefan Golaszewski | 15 d'agost de 2022 (2022-08-15) |
| 3 | "1.3" | Stefan Golaszewski | Stefan Golaszewski | 21 d'agost de 2022 (2022-08-21) |
| 4 | "1.4" | Stefan Golaszewski | Stefan Golaszewski | 22 d'agost de 2022 (2022-08-22) |

## Rebuda

La sèrie va rebre majoritàriament molt bones ressenyes de la crítica i comentaris diversos dels espectadors. The Telegraph va elogiar el primer episodi i li va donar cinc estrelles sobre cinc. Ben East de Metro, de la mateixa manera, va elogiar el primer episodi i li va donar quatre estrelles. Rebecca Nicholson per a The Guardian va donar al primer episodi quatre de cada cinc estrelles, i va comentar: "Hi ha un realisme perfecte en la manera com aquests personatges parlen sense dir res realment, i després expressen el que realment volen dir sense dir res". Està fet de forma molt intel·ligent. El crític Toni de la Torre va escriure a El Temps: «[construeix] una narració d’un realisme extrem que s’agafa al costumisme com a única eina per explicar uns personatges que són extensions dels silencis que abunden en tantes famílies i a més ho fa amb un càlcul impecable dels tempos amb què es revela tot el que aguanten».
Per contra, Nick Hilton, escrivint per a The Independent, va donar a Marriage dues de cinc estrelles, i va afegir que el programa "t'avorriria fins a les llàgrimes".

## Referències

* ↑ Sturges, Fiona. «Marriage is largely tedious – Sean Bean's new TV series finally gets it». The Independent, 14-08-2022. [Consulta: 14 agost 2022].
* ↑ «Sean Bean and Nicola Walker to star in new Stefan Golaszewski drama, Marriage, for BBC One». BBC, 24-09-2021. [Consulta: 15 gener 2022].
* ↑ «Marriage». Goita què fan, ara!. [Consulta: 21 març 2023].
* ↑ Julian, Joe. «Nicola Walker and Sean Bean to lead BBC relationship drama Marriage». Radio Times, 24-09-2021. [Consulta: 15 gener 2022].
* ↑ Doherty, Réiltín. «Marriage theme tune is annoying the hell out of viewers - what is it?». Entertainment Daily, 21-08-2022. [Consulta: 22 agost 2022].
* ↑ Harrison, Ellie. «Marriage: BBC viewers divided over slow, realist Sean Bean drama». The Independent, 14-08-2022. [Consulta: 14 agost 2022].
* ↑ «TV tonight: Sean Bean and Nicola Walker argue over a jacket potato». The Guardian, 14-08-2022. [Consulta: 14 agost 2022].
* ↑ , 14-08-2022.
* ↑ East, Ben. «Marriage on BBC review: Sean Bean and Nicola Walker deliver acting masterclass in authentic relationship study». Metro, 14-08-2022. [Consulta: 14 agost 2022].
* ↑ «Marriage review – Sean Bean and Nicola Walker are pitch perfect». TheGuardian.com, 14-08-2022.
* ↑ «Sota la catifa de Marriage». El Temps. [Consulta: 13 abril 2023].
* ↑ Hilton, Nick. «Marriage review: Sean Bean and Nicola Walker's marital non-drama will bore you to tears». The Independent, 14-08-2022. [Consulta: 14 agost 2022].